
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

U   I M E   R E P U B L I K E   H R V A T S K E
R J E Š E N J E

	Trgovački sud u Rijeci, po stečajnom sucu ovog suda Veri Jelenović, postupajući po zahtjevu za provedbu skraćenog stečajnog postupka Financijske agencije, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, nad dužnikom ADRIAKOM MUČIĆI d. o. o. za građenje Viškovo, Vozišće 5, OIB 39118026431, MBS 040243276, dana 8. ožujka 2018.

r i j e š i o  j e

	Odbacuje se zahtjev Financijske agencije, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka od 30. listopada 2015. za provedbu skraćenog stečajnog postupka Financijske agencije, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, nad dužnikom ADRIAKOM MUČIĆI d. o. o. za građenje Viškovo, Vozišće 5, OIB 39118026431, MBS 040243276. 

Obrazloženje
	Dana 30. listopada 2015. zaprimljen je pred ovim sudom zahtjev Financijske agencije, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka za provedbu skraćenog stečajnog postupka nad dužnikom ADRIAKOM MUČIĆI d. o. o. za građenje Viškovo, Vozišće 5, OIB 39118026431, MBS 040243276.
	Međutim, prije ovog prijedloga je pred ovim sudom zaprimljen prijedlog za otvaranje stečajnog postupka nad istim dužnikom po kojem još nije bila donesena pravomoćna odluka. Dotični je prijedlog podnesen pod posl. br. St-264/2013 (novi broj St-108/2015).
	Dana 11. studenoga 2015. ovaj je sud donio rješenje posl. br. St-108/15-14 o otvaranju stečajnog postupka nad ovim dužnikom. Navedeno je rješenje postalo pravomoćno dana 30. studenoga 2015.
	Stečajni postupak je postupak generalne ovrhe koji se provodi nad ukupnom imovinom stečajnog dužnika. Zbog toga nad jednim stečajnim dužnikom (nad imovinom) nije moguće voditi više istovremenih stečajnih postupaka. Doseg jedne stečajne odluke održava se na  sveukupnoj dužnikovoj imovini, pa čak i na one njezine dijelove za koje se u vrijeme vođenja postupka nije znalo da postoje. Kako je nad dužnikom ADRIAKOM MUČIĆI d. o. o. za građenje Viškovo, Vozišće 5, OIB 39118026431, MBS 040243276 već pravomoćnim rješenjem ovog suda posl. br. St-108/15-14 od 11. studenoga 2015. već otvoren stečajni postupak, valjalo je odlučiti kao u izreci ovog rješenja i odbaciti navedeni zahtjev.

Rijeka, 8. ožujka 2018.

							                Sudac
							          Vera Jelenović



UPUTA O PRAVNOM LIJEKU:
	Protiv  ovog  rješenja nezadovoljna stranka može podnijeti žalbu u roku od 8 dana od dana primitka istog. Žalba se podnosi putem ovog  suda u dva  istovjetna primjerka, a o žalbi odlučuje Visoki trgovački sud  Republike  Hrvatske.

